SPORT งบฯ Q2/58 ขาดทุนเพิ่มขึ้น หลังเศรษฐกิจไม่เอื้อฉุดรายได้ลด
SPORT งบฯ Q2/58 ขาดทุนเพิ่มขึ้น หลังเศรษฐกิจไม่เอื้อฉุดรายได้ลด โดยงบฯ Q2/58 ขาดทุนสุทธิ 38.24 ลบ. ขาดทุนเพิ่มขึ้น 120% จากปีก่อนที่ขาดทุน 17.35 ลบ. ขณะที่ งวด 6 เดือนขาดทุนสุทธิ 26.52 ลบ. ขาดทุนลดลง 37% จากช่วงเดียวกันปีก่อนที่ขาดทุน 42.11 ลบ.
17 ส.ค. 2558

บริษัท สยามสปอร์ต ซินดิเคท จำกัด (มหาชน) หรือ SPORT รายงานผลการดำเนินงานไตรมาส 2/58 สิ้นสุดวันที่ 30 มิ.ย.58 (รวมบริษัทย่อย) มีผลขาดทุนสุทธิ 38.24 ล้านบาท หรือขาดทุนสุทธิ 0.10 บาทต่อหุ้น ขาดทุนเพิ่มขึ้น 120% จากช่วงเดียวกันของปีก่อนที่มีผลขาดทุนสุทธิ 17.35 ล้านบาท หรือขาดทุนสุทธิ 0.06 บาทต่อหุ้น
ขณะที่ ผลการดำเนินงานช่วง 6 เดือนแรกขาดทุนสุทธิ 26.52 ล้านบาท หรือ 0.07 บาทต่อหุ้น ขาดทุนลดลง 37% จากช่วงเดียวกันของปีก่อนที่ขาดทุนสุทธิ 42.11 ล้านบาท หรือ 0.14 บาทต่อหุ้น
โดยผลการดำเนินงวด 3 เดือนขาดทุนเพิ่มขึ้น เนื่องจากบริษัทมีรายได้จากการจำหน่ายหนังสือพิมพ์และนิตยสารลดลง รวมถึงรายได้ค่าโฆษณาลดลง ซึ่งเป็นผลจากสภาพเศรษฐกิจที่ซบเซา